cyanic-selkie/wikianc huggingface dataset:
แองเตอร์นาซิอองนาลฉบับภาษาจีน
สำนวนของฉู ชิวไป๋
"...many hundreds of people (not only students) appeared on the street. They ran after the trucks and shouted protest slogans. A few stones were thrown. The soldiers opened fire with live ammunition. The crowd threw themselves on the ground, but quickly followed the convoy again. The more shots were fired, the more the crowd got determined and outraged. Suddenly they started singing the Internationale; they armed themselves with stones and threw them towards the soldiers. There were also a few Molotov cocktails and the last truck was set on fire."
ฉบับกองทัพปฏิวัติแห่งชาติจีน
ในวาระครบรอบ 55 ปีของการก่อตั้งคอมมูนแห่งปารีส วันที่ 18 มีนาคม ค.ศ. 1926 กองทัพปฏิวัติแห่งชาติจีน ได้ตีพิมพ์โน้ตเพลงแองเตอร์นาซิอองนาลพร้อมด้วยบทร้องภาษาจีน ซึ่งมีเนื้อความตรงกันบทร้องบทที่ 1, 2 และ 6 ของฉบับภาษาฝรั่งเศส ในบทร้องฉบับนี้ เมื่อร้องถึงท่อนประสานเสียงตรงวรรค "L'Internationale" ในครั้งแรกจะออกเสียงว่า "อิงเต้อเอ่อร์ลาสฺยงหน่าเอ่อร์" ครั้งที่ 2 จะออกเสียงว่า "อิงเต้อเอ่อร์หน่าสฺยงหน่าเอ่อร์"
สำนวนของเฉิน เป่าจี
เนื่องจากบทร้องบทที่ 3, 4 และ 5 ตามต้นฉบับภาษาฝรั่งเศสนั้นไม่ปรากฏในบทร้องฉบับภาษาจีนทั้ง 2 สำนวนข้างต้น ในปี ค.ศ. 1957 นักแปลชาวจีนชื่อ เฉิน เป่าจี (, 1908–2002) จึงได้แปลบทเพลงแองเตอร์นาซิอองนาลภาคภาษาจีนฉบับสมบูรณ์ ครบทั้ง 6 บทตามต้นฉบับ ในฉบับแปลของเฉิ่นนั้น ได้ทับศัพท์คำว่า "Internationale" เป็น "อิงไตเอ่อร์น่าซีเอ้าน่าเอ่อร์" ซึ่งแตกต่างจากการทับศัพท์ในสำนวนของฉู ชิวไป๋ และสำนวนกองทัพปฏิวัติแห่งชาติจีนอย่างชัดเจน บทร้องสำนวนแปลของเฉินยังคงมีลิขสิทธิ์จนถึงปี ค.ศ. 2052 ตามกฎหมายลิขสิทธิ์ของสาธารณรัฐประชาชนจีน ซึ่งให้ความคุ้มครองลิขสิทธิ์ผลงานของเขาเป็นเวลา 50 ปีการหลังเสียชีวิต
สำนวนอื่นที่ไม่ใช่ภาษาจีนกลาง
นอกเหนือจากฉบับภาษาจีนกลางแล้ว เพลงแองเตอร์นาซิอองนาลภาษาจีนยังปรากฏอยู่ในภาษาจีนกวางตุ้ง  และภาษาจีนฮกเกี้ยนสำเนียงไต้หวัน   ซึ่งโดยปกติแล้วจะใช้กันอยู่ในพื้นที่เกาะฮ่องกงและไต้หวันตามลำดับ ทั้งนี้ ไม่มีการแปลคำว่า "Internationale" ในบทเพลงของสองภาษาข้างต้น
แองเตอร์นาซิอองนาลในวัฒนธรรมร่วมสมัย
วงดนตรีร็อก "ถังเฉาเยฺว่ตุ้ย" (Tang Dynasty) ได้นำเพลงแองเตอร์นาซิอองนาลมาเรียบเรียงให้เป็นดนตรีแนวเมทัลร็อคและนำออกเผยแพร่เมื่อ ค.ศ. 1991 โดยได้รับความนิยมในหมู่เยาวชนและกลุ่มชาตินิยม จนถึงปัจจุบัน
ดูมาเกเต
ดูมาเกเต (เซบัวโน: Dumaguete; Dumaguete)เป็นนครศูนย์กลางของจังหวัดเนโกรสโอเรียนตัล ประเทศฟิลิปปินส์ ในปี ค.ศ. 2015 มีประชากร 131,377 คน จึงเป็นนครที่มีประชากรมากที่สุดของจังหวัด นครแห่งนี้ได้รับสมญาว่า "นครที่ผู้คนสุภาพและอ่อนโยน"
ดูมาเกเตถูกขนานนามว่าเป็น "เมืองมหาวิทยาลัย" เนื่องจากมีมหาวิทยาลัย 4 แห่ง และวิทยาลัยจำนวนมาก ที่นี่ยังเป็นจุดหมายด้านการศึกษาที่สำคัญของนักเรียนในวิซายัสและมินดาเนา มหาวิทยาลัยที่มีชื่อเสียงที่สุดคือมหาวิทยาลัยซิลลีมัน ซึ่งเป็นมหาวิทยาลัยโปรเตสแตนต์แห่งแรกของประเทศ และเป็นมหาวิทยาลัยอเมริกันแห่งแรกในเอเชีย นอกจากนี้ยังมีโรงเรียนประถม 18 แห่ง และโรงเรียนมัธยม 8 แห่ง จำนวนนักเรียกในตัวนครโดยประมาณ 45,000 คน
ดูมาเกเตมีนักท่องเที่ยวเข้ามามาก โดยเฉพาะชาวยุโรป เพราะสามารถเดินทางจากนครเซบูได้สะดวก และมีรีสอร์ต จุดดำน้ำหลายแห่ง นอกจากนี้ยังสามารถเดินทางไปเมืองข้างเคียงอย่างบาอีส เพื่อชมโลมาและวาฬที่ทะเลได้ ดูมาเกเตได้อันดับที่ 5 "สถานที่ท่องเที่ยวหลังเกษียณอายุที่ดีที่สุด 7 แห่งของโลก" จัดอันดับโดยนิตยสารฟอร์เบส'
อากาศยาน
ท่าอากาศยานซีบูลัน (IATA: DGT, ICAO: RPVD) หรือ ท่าอากาศยานดูมาเกเต หรือ ท่าอากาศยานดูมาเกเต-ซีบูลัน อยู่ใกล้กับเมืองซีบูลัน มีเที่ยวบินให้บริการจากมะนิลาและนครเซบู โดยสายการบินเซบูแปซิฟิก, เซบโก และพีเอแอลเอ็กซ์เพรส นอกจากนี้ยังสามารถเดินทางไปยังดาเบาและคากายันเดอโอโรโดยสายการบินเซบโก ปัจจุบันมีโครงการท่าอากาศยานแห่งใหม่ที่เมืองบาโคง ซึ่งอยู่ทางทิศใต้ของดูมาเกเต คาดว่าจะแล้วเสร็จภายในปี ค.ศ. 2025 งบประมาณเริ่มต้นที่ 500 ล้านเปโซฟิลิปปินส์
ทางทะเล
ดูมาเกเต เป็นเมืองท่าสำคัญสำหรับผู้ที่ต้องการเดินทางไปวิซายัสและมินดาเนา มีเรือข้ามฟากให้บริการทุกวันไปยังจังหวัดเซบู, จังหวัดโบโฮล, จังหวัดซีคีฮอร์ และมินดาเนา ให้บริการโดยบริษัทเรือข้ามฟากหมู่เกาะฟิลิปปินส์ (ฟาสต์แคท), มอนเตเนโกรไลน์, โอเชียนเจ็ตชิปปิง, โคกาลีโอง และบริษัทอื่น ๆ นอกจากนี้ยังสามารถเดินทางไปมะนิลา, ดาปีตัน และนครซัมบวงกา โดยทูโกทราเวล
ทางบก
ระบบขนส่งหลักได้แก่รถสามล้อเครื่อง ซึ่งสามารถจุคนได้ 6-8 คน นอกจากนี้ยังมีรถจี๊ปนีย์และรถโดยสารซึ่งวิ่งในเส้นทางท่องเที่ยว บริษัทที่ให้บริการรถโดยสารคือ บริษัทขนส่งมวลชนบัลลาคาร์
สภาร่างรัฐธรรมนูญไทย พ.ศ. 2550
'''สภาร่างรัฐธรรมนูญ พ.ศ. 2550''' (ส.ส.ร.) เป็นสภาที่มีหน้าที่ร่างรัฐธรรมนูญแห่งราชอาณาจักรไทย พุทธศักราช 2550 โดยสมาชิกสภาร่างรัฐธรรมนูญนี้ ได้รับการสรรหามาจากสมาชิกสมัชชาแห่งชาติ พ.ศ. 2549 จำนวน 1,982 คน ลงมติคัดเลือกกันเอง เหลือ 200 คน และคณะมนตรีความมั่นคงแห่งชาติ ทำการคัดเลือกเหลือ 100 คน แล้วเสร็จตั้งแต่วันที่ 27 ธันวาคม พ.ศ. 2549 เพื่อนำรายชื่อขึ้นทูลเกล้า ฯ
พระบาทสมเด็จพระปรมินทรมหาภูมิพลอดุลยเดช มีพระบรมราชโองการ โปรดเกล้า ฯ แต่งตั้งสมาชิกสภาร่างรัฐธรรมนูญ ตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2549 เมื่อวันที่ 1 มกราคม พ.ศ. 2550 โดยพลเอกสนธิ บุญยรัตกลิน ประธาน คมช. เป็นผู้รับสนองพระบรมราชโองการ
คณะกรรมาธิการยกร่างรัฐธรรมนูญ
คณะกรรมาธิการยกร่างรัฐธรรมนูญ พ.ศ. 2550 แต่งตั้งขึ้นตามมาตรา 25 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 มีจำนวน 35 คน
การยิงสลุตเอาฤกษ์เอาชัย
การยิงสลุตเอาฤกษ์เอาชัย เป็นการยิงสลุตโดยใช้ปืนใหญ่ขนาดเล็กยิงในการพระราชพิธี เพื่อความเป็นสิริมงคลและเอาฤกษ์เอาชัย
ปืนยิงสลุตเอาฤกษ์เอาชัยมีทั้งหมด 4 กระบอก ประกอบด้วย ปืนมหาฤกษ์, ปืนมหาชัย, ปืนมหาจักร และปืนมหาปราบยุค การยิงสลุตเอาฤกษ์เอาชัยทำการยิงโดย "กองแก้วจินดา" หน่วยทหารโบราณในสังกัดทหารปืนใหญ่ จำนวนสลุตเป็นไปตามพระฤกษ์ที่โหรหลวงคำนวณตามกำลังวัน โดยจะยิงสลุตในขณะสรงน้ำมุรธาภิเษกและขณะทรงรับการทูลเกล้า ฯ ถวายเครื่องราชกกุธภัณฑ์, ขัตติยราชวราภรณ์ และพระแสง
ประวัติ
การยิงปืนใหญ่เป็นสัญญาณเพื่อเอาฤกษ์เอาชัยในสงคราม มีมาแต่สมัยอยุธยา ปืนมหาฤกษ์ใช้ยิงเมื่อเริ่มการเดินทัพเพื่อเป็นการเอาฤกษ์เอาชัย และปืนมหาชัยใช้ยิงเมื่อได้รับชัยชนะเพื่อต้อนรับกองทหารที่ได้ชัยกลับมา
ในรัชสมัยพระบาทสมเด็จพระจอมเกล้าเจ้าอยู่หัว โปรดเกล้าฯ ให้สร้างปืนใหญ่ขนาดเล็กใช้ในการพระฤกษ์ ประกอบด้วย ปืนมหาฤกษ์, ปืนมหาชัย, ปืนมหาจักร และปืนมหาปราบยุค ตั้งบนรางเกวียน เรียกว่า "ปืนรางเกวียน" เพื่อใช้ยิงสลุตในการพระราชพิธีสำคัญ อย่างพระราชพิธีบรมราชาภิเษก โดยเป็นการหล่อปืนขึ้นมาใหม่ทดแทนปืนใหญ่ซึ่งมีชื่ออย่างเดียวกัน
ปืนใหญ่
ปืนยิงสลุตเอาฤกษ์เอาชัยมีทั้งหมด 4 กระบอก ประกอบด้วย ปืนมหาฤกษ์, ปืนมหาชัย, ปืนมหาจักร และปืนมหาปราบยุค ตัวกระบอกปืนหล่อขึ้นในประเทศไทย ทำมาจากทองเหลืองผสมทองแดง, ตะกั่ว และดีบุก ตามรูปแบบสากล เช่นเดียวกับปืนใหญ่ของต่างชาติ ในสมัยนั้น ปืนใหญ่ประกอบเข้ากับชุดแท่นล้อลากปืน หรือรางเกวียน มีกล่องเก็บกระสุน, ดินปืน และชุดเครื่องอุปกรณ์การยิง อันถือเป็นภูมิปัญญาฝีมือช่างไทยในอดีต โดยชื่อของปืนใหญ่ทั้ง 4 กระบอกนั้นเป็นมงคลนาม จากคติความเชื่อที่ใช้ในการตั้งชื่อปืนใหญ่สำคัญประจำพระนคร หรือราชอาณาจักร อันสืบต่อมานับตั้งแต่สมัยอยุธยาสู่สมัยรัตนโกสินทร์ เพื่อใช้ในการพระราชพิธีสำคัญ
ปืนมหาฤกษ์ นามมีปรากฏในสมัยอยุธยา หมายถึง ช่วงเวลาอันเป็นสวัสดิมงคลสูงสุด ใช้ยิงเพื่อประกาศเริ่มพิธีมงคล รวมทั้งเพื่อเป็นอาณัติสัญญาณ และสร้างขวัญกำลังใจให้กับราษฎร
ปืนมหาชัย นามมีปรากฏในสมัยอยุธยา หมายถึง ชัยชนะอันยิ่งใหญ่ ใช้ยิงเป็นการประกาศฉลองชัยชนะ และความสำเร็จ โดยนับแต่โบราณจะใช้ยิงควบคู่ไปกับปืนมหาฤกษ์
ปืนมหาปราบยุค นามมีปรากฏในสมัยรัตนโกสินทร์ หมายถึง การทำให้สิ้นลงหรือเอาชนะความเดือดร้อนทุกข์ยากแห่งยุคสมัย ใช้ยิงเพื่อเป็นการประกาศพระราชกรณียกิจของ องค์พระมหากษัตริย์ด้วยการปกครองรักษาไว้ซึ่ง ความเป็นธรรม ตามคติความเชื่อของฮินดูที่ว่าเมื่อใดศีลธรรมของมนุษษย์เสื่อมลงจนสังคมเดือดร้อนไปทั่ว เมื่อนั้น พระนารายณ์จะอวตารลงมาปราบยุคเข็ญ
การใช้งาน
กำลังวันตามหลักโหราศาสตร์ไทยจากคัมภีร์เฉลิมไตรภพ เรื่อง กำเนิดเทพนพเคราะห์
การยิงสลุตเอาฤกษ์เอาชัยได้ใช้ในพระราชพิธีบรมราชาภิเษก พุทธศักราช 2493 ของพระบาทสมเด็จพระมหาภูมิพลอดุลยเดชมหาราช บรมนาถบพิตร: เมื่อวันที่ 5 พฤษภาคม สมเด็จพระเจ้าอยู่หัวทรงพระภูษาเศวตพัสตร ทรงสะพักขาวขลิบทอง ประทับเหนืออุทุมพรราชอาสน์ (ตั่งไม้มะเดื่อ) ภายในมณฑปพระกระยาสนาน เพื่อทรงรับน้ำสรงจากสหัสธารา ขณะทรงสรงพระมุรธาภิเษก พระสงฆ์เจริญชัยมงคลคาถา ชาวพนักงานประโคมสังข์ แตร มโหระทึกและเครื่องดุริยางค์ กองแก้วจินดายิงปืนมหาฤกษ์ มหาชัย มหาจักร มหาปราบยุค 21 นัด (ตามกำลังวันศุกร์) เพื่อเฉลิมพระเกียรติ
พระราชพิธีบรมราชาภิเษก พุทธศักราช 2562 ของพระบาทสมเด็จพระวชิรเกล้าเจ้าอยู่หัว: เมื่อวันที่ 4 พฤษภาคม มีการประกอบพระราชพิธีตามโบราณราชประเพณี ได้แก่ การสรงน้ำพระมุรธาภิเษก, ทรงรับน้ำอภิเษก และทรงรับเครื่องราชกกุธภัณฑ์ ขัตติยราชวราภรณ์ และพระแสง
ในระหว่างพระราชพิธีได้จัดให้มีกองแก้วจินดาจากกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์ถวายความเคารพ กองทหารยิงปืนมหาฤกษ์ มหาชัย มหาจักร มหาปราบยุค 10 นัด (ตามกำลังวันเสาร์) รวมเป็น 40 นัด จังหวะการยิงจะห่างกัน 10 วินาที ใช้เวลายิงรวม 40 นัด 6 นาที 30 วินาที เพื่อเฉลิมพระเกียรติ บริเวณสนามหญ้าด้านหน้าตึกสหทัยสมาคม พระบรมมหาราชวัง
การยิง
ในพระราชพิธีบรมราชาภิเษก พุทธศักราช 2562 ของพระบาทสมเด็จพระวชิรเกล้าเจ้าอยู่หัว กองแก้วจินดาจากกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์เป็นผู้ยิงสลุตเอาฤกษ์เอาชัย โดยผู้บังคับกองร้อยปืนใหญ่ยิงสลุตสั่ง "กองร้อย ประจำตำแหน่ง" ผู้บังคับหมู่, พลลำกล้อง, พลบรรจุ และพลชนวน ตบเท้าออกไปยืนประจำตำแหน่งข้างปืน ต่อมา ผู้บังคับกองร้อยปืนใหญ่ยิงสลุตสั่ง "กองร้อย บรรจุ" พลลำกล้องจึงเริ่มทำความสะอาดลำกล้องปืนและรังเพลิง หลังจากนั้นพลบรรจุ นำกระสุนซึ่งทำจากดินดำบรรจุลงในลำกล้อง โดยใช้ไม้ทองเหลืองดันลูกกระสุนจนสุดรังเพลิง จากนั้น พลชนวนนำเหล็กเจาะลงรูชนวน จนทะลุกระดาษสา และนำชนวนซึ่งทำจากผ้าชุบดินประสิวใส่ลงไป รอฟังคำสั่งยิง ผู้บังคับกองร้อยปืนใหญ่ยิงสลุตสั่ง "ยิง" จะทำการยิงปืนใหญ่ยิงสลุตเอาฤกษ์เอาชัย
วิลเลียม เว็บบ์ เอลลิส
วิลเลียม เว็บบ์ เอลลิส (1806-1872) เป็นผู้ให้กำเนิดกีฬารักบี้ด้วยความตั้งใจหรือไม่ตั้งใจ
วิลเลียม ถึงแก่กรรมเมื่อปี ค.ศ. 1872 ที่ ฝรั่งเศส โดยไม่เคยแต่งงานละมีทายาทสืบสกุล
อาดอลฟ์ ตีแยร์
มารี โฌแซ็ฟ หลุยส์ อาดอลฟ์ ตีแยร์ (, ; 15 เมษายน ค.ศ. 1797 – 3 กันยายน ค.ศ. 1877) เป็นรัฐบุรุษและนักประวัติศาสตร์ชาวฝรั่งเศส เขาเป็นประธานาธิบดีที่มาจากการเลือกตั้งคนที่สองของฝรั่งเศส และเป็นประธานาธิบดีคนแรกแห่งสาธารณรัฐฝรั่งเศสที่สาม
ตีแยร์เป็นหนึ่งในบุคคลสำคัญในการปฏิวัติเดือนกรกฎาคม เมื่อปี ค.ศ. 1830 ซึ่งเป็นการล้มล้างระบอบการปกครองภายใต้กษัตริย์ชาร์ลที่ 10 และเป็นการขึ้นเสวยราชสมบัติของกษัตริย์หลุยส์-ฟีลิปที่ 1 ที่มีแนวคิดเสรีนิยมมากกว่า และการปฏิวัติฝรั่งเศส ค.ศ. 1848 ซึ่งเป็นการล้มล้างการปกครองราชาธิปไตยของราชวงศ์บูร์บง และการจัดตั้งสาธารณรัฐฝรั่งเศสที่สอง เขาดำรงตำแหน่งนายกรัฐมนตรีในช่วงระหว่างปี ค.ศ. 1836 และ ค.ศ. 1840 ผลงานที่สำคัญของเขาคือการก่อสร้างอาร์กเดอทรียงฟ์เดอเลตวลให้แล้วเสร็จ และการนำพระศพของจักรพรรดินโปเลียนจากเกาะเซนต์เฮเลนากลับคืนสู่ฝรั่งเศส เขาเป็นแกนนำฝ่ายตรงข้ามของหลุยส์-นโปเลียน โบนาปาร์ต (ดำรงตำแหน่งประธานาธิบดีแห่งสาธารณรัฐที่สองในช่วงปี ค.ศ. 1848 จนถึง ค.ศ. 1852 และเป็นผู้ปกครองฝรั่งเศสในฐานะจักรพรรดินโปเลียนที่ 3 ตั้งแต่ปี ค.ศ. 1852 จนถึง ค.ศ. 1871) ในช่วงที่นโปเลียนที่ 3 ยึดอำนาจรัฐบาลตนเองนั้น ตีแยร์ถูกจับกุมและถูกเนรเทศออกจากฝรั่งเศสในระยะเวลาหนึ่ง จากนั้นเขาก็กลับมาและกลายเป็นฝ่ายตรงข้ามของรัฐบาล
ภายหลังจากความปราชัยของฝรั่งเศสในสงครามฝรั่งเศส-ปรัสเซีย เขาได้รับเลือกให้เป็นผู้บริหารระดับสูงของรัฐบาลฝรั่งเศสชุดใหม่ และเป็นตัวแทนเจรจากับปรัสเซียเพื่อยุติสงคราม เมื่อกลุ่มกบฏคอมมูนปารีสยึดอำนาจในเดือนมีนาคม ค.ศ. 1871 ตีแยร์ได้ออกคำสั่งให้กองทัพปราบปราม เมื่อเขามีอายุได้เจ็ดสิบสี่ปี เขาได้รับการเสนอชื่อให้เป็นประธานาธิบดีแห่งสาธารณรัฐโดยสมัชชาแห่งชาติฝรั่งเศสในเดือนสิงหาคม ค.ศ. 1871 ผลงานที่สำคัญที่สุดของเขาในฐานะประธานาธิบดีคือการทำให้ทหารเยอรมันออกจากดินแดนส่วนใหญ่ของฝรั่งเศสได้เร็วกว่ากำหนดสองปี จากความขัดแย้งของฝ่ายค้านนิยมราชาธิปไตยในสมัชชาฝรั่งเศสและฝ่ายซ้ายนิยมสาธารณรัฐ ทำให้เขาประกาศลาออกจากตำแหน่งเมื่อวันที่ 24 พฤษภาคม ค.ศ. 1873 และถูกสืบทอดตำแหน่งประธานาธิบดีโดยปาทริส เดอ มัก-มาอง และเขาถึงแก่อสัญกรรมในปี ค.ศ. 1877
ตัวเขายังเคยเป็นนักประวัติศาสตร์ที่มีชื่อเสียงอีกด้วย เขาได้เขียนหนังสือประวัติศาสตร์เล่มแรกเกี่ยวกับการปฏิวัติฝรั่งเศสประมาณ 10 เล่ม ซึ่งตีพิมพ์ในปี ค.ศ. 1823–1827 นักประวัติศาสตร์ โรเบิร์ต ทอมส์ กล่าวว่า "เป็นการกระทำทางการเมืองที่กล้าหาญในระหว่างการฟื้นฟูราชวงศ์บูร์บง...และมันเป็นส่วนหนึ่งของการยกระดับทางปัญญาของพวกเสรีนิยมเพื่อต่อต้านการปฏิวัติของพวกคลั่งเจ้า" เขายังเขียนหนังสืออีกยี่สิบเล่ม โดยเกี่ยวกับประวัติของคณะกงสุลและจักรวรรดิของนโปเลียน โบนาปาร์ต (Histoire du Consulat et de l'Empire) ในปี ค.ศ. 1834 เขาได้รับการคัดเลือกให้เข้าสู่อากาเดมีฟร็องแซซอีกด้วย
วัดดอกไม้ (กรุงเทพมหานคร)
วัดดอกไม้ ตั้งอยู่ที่ถนนพระรามที่ 3 แขวงบางโพงพาง เขตยานนาวา กรุงเทพมหานคร ภายในมีโรงเรียนประถมชื่อ โรงเรียนวัดดอกไม้ เป็นโรงเรียนในสังกัดของกรุงเทพมหานคร และศูนย์อนามัยชุมชนวัดดอกไม้
วัดดอกไม้น่าจะสร้างราว พ.ศ. 2300 ไม่ปรากฏนามผู้สร้าง อุโบสถหลังเก่าเป็นก่ออิฐถือปูนหลังคาชั้นเดียวมุงหลังคาด้วยกระเบื้องเกล็ดปลาซีเมนต์โครงหลังคาทำด้วยไม้สัก หน้าบันทำด้วยไม้สักไม่มีลายแบบตีชิดกัน ช่อฟ้าใบระกา หางหงส์ปูนปั้น บัวปลายเสา คันทวย ทำแบบปูนปั้น บานประตูและหน้าต่างทำด้วยไม้สักแบบ ภายในประดิษฐานพระประธาน พระพุทธรูปสมัยอู่ทองหน้าหนุ่ม ปางสมาธิทำด้วยศิลาแลงไม่มีหลักฐานบ่งบอกว่าได้รับพระราชทานวิสุงคามสีมาครั้งแรกเมื่อใด อุโบสถหลังใหม่ มีหลังคาซ้อนกัน 3 ชั้นเริ่มสร้างเมื่อ พ.ศ. 2518 กุฏิสงฆ์มีจำนวน 6 หลังหอสวดมนต์ทรงไทยโบราณหนึ่งหลัง วัดดอกไม้ได้รับพระราชทานวิสุงคามสีมาครั้งหลังเมื่อวันที่ 23 มิถุนายน พ.ศ. 2514
ไทยแลนด์ อเมเจอร์ลีก ฤดูกาล 2561
รูปแบบการแข่งขัน
การแข่งขันไทยแลนด์ อเมเจอร์ลีก ในฤดูกาล 2561 จะแบ่งการแข่งขันออกเป็น 6 โซน โดยในแต่ละโซนจะแบ่งออกเป็นโซนย่อยอีก 2 โซน รวมเป็นทั้งหมด 12 โซน ซึ่งการแข่งขันจะแบ่งออกเป็น 4 รอบ ดังนี้
การเลื่อนชั้นสู่ไทยลีก 4
แต่เดิม การแข่งขันจะมีเพื่อคัดเลือก 1 ทีมจากแต่ละโซนเพื่อเข้าแข่งขันในไทยลีก 4 ฤดูกาล 2562 เช่นเดียวกับในฤดูกาลที่ผ่านมา อย่างไรก็ตาม ในวันที่ 15 ตุลาคม 2561 กรวีร์ ปริศนานันทกุล รองประธานฝ่ายจัดการแข่งขันฯ ได้ให้สัมภาษณ์มีใจความว่าในแต่ละโซนจะมีอย่างน้อย 1 ทีมที่ได้เลื่อนชั้น และอาจจะมีบางโซนที่จะได้เลื่อนชั้นมากกว่า 1 ทีม โดยขึ้นอยู่กับจำนวนทีมในไทยลีก 4 ที่ผ่านคลับไลเซนซิงและตัดสินใจส่งทีมเข้าแข่งขันไทยลีก 4 ในฤดูกาล 2562 โซนที่มีทีมน้อยอย่างเช่นภาคเหนือหรือภาคใต้อาจจะมีทีมที่ได้เลื่อนชั้นมากกว่า 1 ทีม โดยจะเป็นทีมที่มาจากการแข่งขันอเมเจอร์ลีกเท่านั้น แต่ยังต้องรอข้อสรุปการผ่านคลับไลเซนซิงก่อนจึงจะสรุปอย่างชัดเจนว่าจะมีโซนใดบ้างที่จะได้เลื่อนชั้นมากกว่า 1 ทีม
หญิงอยู่บน
หญิงอยู่บน (woman on top), สาวเลี้ยงวัว (cowgirl), หรือ ขี่ (riding) เป็นท่าในการร่วมเพศซึ่งผู้ชายนอนหรือนั่งหงายหน้า ผู้หญิงถ่างขาคร่อมชายนั้น จะหันหน้าหรือหันหลังใส่ก็ได้ แล้วผู้ชายสอดใส่อวัยวะเพศอันแข็งตัวเข้าไปยังอวัยวะเพศหรือทวารหนักของหญิง
ชื่อ "สาวเลี้ยงวัว" มาจากภาพลักษณ์ที่ฝ่ายรับขี่ฝ่ายรุกเหมือนแม่สาวเลี้ยงวัวขี่ม้าที่กำลังโก่งตัว เป็นหนึ่งในหลายท่าร่วมเพศที่ฝ่ายรับอยู่เหนือฝ่ายรุก อีกท่าหนึ่งซึ่งใช้ชื่อคล้ายกัน คือ สาวเลี้ยงวัวแบบกลับหัว (reverse cowgirl) เป็นท่าที่ทำให้คู่ร่วมเพศบรรลุและตั้งอยู่ในความสุขสมได้อย่างง่ายดาย ท่านี้ยังใช้เป็นท่าประเดิมไปสู่ท่าแลเทอรัลโคอิทัล (lateral coital position) ตามคำพรรณนาของแมสเตอส์กับจอห์นสัน (Masters and Johnson)
กล่าวอ้างกันโดยทั่วไปว่า ท่านี้เป็นท่าร่วมเพศที่นิยมกันมากโดยเฉพาะในหมู่ผู้หญิง เพราะช่วยกระตุ้นปุ่มกระสันพอเป็นกระษัย ท่านี้ยังทำให้ผู้หญิงมักเป็นฝ่ายออกแรงในระหว่างร่วมเพศด้วย
ดัชเชสมารี-คาโรลีเนอในบาวาเรีย
ดัชเชสมารี-คาโรลีเนอ (ประสูติ 23 มิถุนายน ค.ศ. 1969) เป็นพระธิดาพระองค์รองใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาพระองค์รองใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน
ชีวิตส่วนพระองค์
พระองค์ทรงเสกสมรสกับ ดยุกฟิลลิพแห่งเวือร์ทเทิมแบร์ค พระโอรสใน คาร์ล ดยุกแห่งเวือร์ทเทิมแบร์ค และ ไดแอนน์ ดัชเชสแห่งเวือร์ทเทิมแบร์ค เมื่อวันที่ 27 กรกฎาคม ค.ศ. 1991 รับพระราชทานพระยศ ดัชเชสฟิลลิพแห่งเวือร์ทเทิมแบร์ค มีพระบุตรดังนี้ 1969
มาร์กาเรตาแห่งโรมาเนีย
พระนางมาร์กาเรตาไม่มีพระราชโอรสธิดา ดังนั้นรัชทายาทลำดับต่อไปคือพระน้องนางเธอเอเลนา พระขนิษฐาพระองค์รองของพระองค์ รวมทั้งในรัฐธรรมนูญฉบับล่าสุดในปี พ.ศ. 2466 ได้มีการจัดตั้งลำดับการสืบราชบัลลังก์โรมาเนียโดยใช้กฎหมายแซลิก ที่กล่าวว่าเจ้าหญิงมาร์กาเรตาและพระขนิษฐาทั้งหมดจะไม่สามารถสืบราชสมบัติต่อ
ในวันที่ 30 ธันวาคม ค.ศ. 2007 สมเด็จพระราชาธิบดีมีไฮที่ 1 ทรงแต่งตั้งเจ้าหญิงมาร์กาเรตาเป็นรัชทายาท สมเด็จพระราชาธิบดีไมเคิลที่ 1 ทรงเสนอให้รัฐบาลโรมาเนียให้พิจารณาฟื้นฟูสถาบันพระมหากษัตริย์ และควรล้มเลิกกฎหมายแซลิกแห่งการสืบราชบัลลังก์ และ เมื่อวันที่ 5 ธันวาคม ค.ศ. 2017 หลังจากการสวรรคตของสมเด็จพระราชาธิบดีมีไฮที่ 1 พระองค์ได้รับการสืบต่อเป็นผู้อ้างสิทธิในราชบัลลังก์แห่งโรมาเนีย
สโมสรฟุตบอลธนาคารกสิกรไทย
สโมสรฟุตบอลธนาคารกสิกรไทย เป็นอดีตสโมสรฟุตบอลในประเทศไทย และเป็นส่วนหนึ่งในสายงานของ ธนาคารกสิกรไทย โดยผลงานในอดีตของทีม นับว่าประสบความสำเร็จในระดับนานาชาติมากที่สุดในประวัติศาสตร์ของสโมสรฟุตบอลจากประเทศไทย โดยเป็นสโมสรเดียวที่ชนะเลิศการแข่งขันเอเชียนแชมเปียนส์คัพ ถึง 2 สมัย ซึ่งต่อมา สหพันธ์ฟุตบอลแห่งเอเชียได้ทำการรวมการแข่งขันดังกล่าวกับเอเชียนคัพวินเนอร์คัพ และเปลี่ยนชื่อเป็น เอเอฟซี แชมเปียนส์ลีก ในปัจจุบัน
ประวัติสโมสร
สโมสรฟุตบอลธนาคารกสิกรไทย ก่อตั้งเมื่อปี พ.ศ. 2530 โดยความคิดริเริ่มของ บัณฑูร ล่ำซำ ผู้บริหารระดับสูงของธนาคารที่ต้องการส่งทีมเข้าร่วมแข่งขันฟุตบอลของ สมาคมฟุตบอลแห่งประเทศไทยฯ โดยเริ่มต้นจาก ถ้วยพระราชทาน ง. โดยได้ตั้ง ชนะ รุ่งแสง เป็นผู้จัดการทีม และ แก้ว โตอดิเทพย์ เป็นเฮดโค้ชคนแรกของสโมสร แต่ทว่าภายหลัง แก้ว โตอดิเทพย์ เสียชีวิตลง บอร์ดบริหารจึงได้แต่งตั้ง ชาญวิทย์ ผลชีวิน ขึ้นมาเป็นเฮดโค้ชแทน จากการชักชวนของ วิชิต แย้มบุญเรือง ที่ปรึกษาของสโมสรในขณะนั้น
ยุคของชาญวิทย์
หลังจากที่ ชาญวิทย์ ผลชีวิน เข้ามารับตำแหน่งเฮดโค้ชของทีม ซึ่งตอนนั้นทีมอยู่ใน ถ้วยพระราชทาน ข. โดยมีนักเตะตัวหลักของทีมในเวลานั้นอย่าง สะสม พบประเสริฐ, สุรชัย จตุรภัทรพงศ์, ภาคภูมิ นพรัตน์, สัจจา ศิริเขต, สิงห์ โตทวี เป็นต้น พาทีมทำผลงานได้ดีจนสามารถเข้าชิงชนะเลิศกับ สถานีโทรทัศน์สีกองทัพบกช่อง 7 แต่จบด้วยรองชนะเลิศ อย่างไรก็ดีพวกเขาก็ยังได้เลื่อนชั้นมาเล่นใน ฟุตบอลถ้วยพระราชทานประเภท ก. ในที่สุด
เลื่อนชั้นสู่ ถ้วย ก.
ปี พ.ศ. 2533 ถือว่าเป็นปีแรกที่ ธนาคารกสิกรไทยได้ขึ้นมาเล่นถ้วยพระราชทาน ก. ซึ่งถือว่าเป็นดิวิชั่นสูงสุดของฟุตบอลไทยในสมัยนั้น และเพียงปีแรกที่ขึ้นมาเล่น ธนาคารกสิกรไทยก็ได้ตำแหน่งชนะเลิศของฟุตบอลถ้วยพระราชทานประเภท ก.ในปีนั้น และได้สิทธิ์เป็นตัวแทนประเทศไทยลงแข่งขันในรายการ “เอเชียน คลับ แชมป์เปี้ยนชิพ” (ปัจจุบันคือรายการเอเอฟซี แชมเปียนส์ลีก) เป็นครั้งแรกในปี 2535 อีกด้วย
สู่แชมป์เอเชีย
พ.ศ. 2534 ซึ่งเป็นปีแรกที่ทีมธนาคารกสิกรไทยเข้าร่วมแข่งขันนั้น ทีมเริ่มต้นรอบคัดเลือกรอบสามเจอกับทีม อาร์เซโต้ โซโล่ จาก อินโดนีเซีย โดยนัดแรกเอาชนะไปได้ 2-0 แต่นัดที่สองพวกเขาบุกไปแพ้ 3-0 ตกรอบด้วยสกอร์รวม 2 นัดแพ้ 2 - 3 ในปีต่อมา พ.ศ. 2535 สโมสรฯได้ลงแข่งขันในทัวร์นาเม้นนี้อีกครั้ง โดยรอบคัดเลือกรอบแรก โซนเอเชียตะวันออกเฉียงใต้ ชนะผ่านปาหัง จากมาเลเซีย ที่ถอนตัว ก่อนที่รอบสองจะเอาชนะ อาเรม่า มาลัง จาก อินโดนีเซีย ด้วยสกอร์ 6 ประตูต่อ 3 ผ่านเข้ารอบแบ่งกลุ่มได้ ซึ่งพวกเขาได้อยู่กลุ่ม บี ซึ่งมีทีมอย่าง เหลินนิง เอฟซี จาก จีน และ มูฮาร์รัค คลับ จาก บาห์เรน โดยผลงานในรอบแบ่งกลุ่ม ทีมจบด้วยอันดับสอง ไปเจอกับ เวอร์ดี้ คาวาซากิ แชมป์ เจลีก ของ ญี่ปุ่น ในเวลานั้น โดยพวกเขาเอาชนะจุดโทษไปได้ 3-1 (เสมอในเวลาปกติ 1-1) หลังจากที่พวกเขาเอาชนะทีมจากญี่ปุ่นมาได้ ในรอบชิงชนะเลิศ ทีมต้องเจอกับ โอมาน คลับ จาก โอมาน ซึ่งตัวผู้เล่นส่วนใหญ่เป็นนักเตะจากทีมชาติโอมานเกือบทั้งหมด และทีมสามารถเอาชนะไปได้ 2 ประตูต่อ 1 ได้สิทธิ์เป็นตัวแทนทีมจากเอเซียไปเล่นในการแข่งขัน รายการแอฟโร่-เอเชีย ซึ่งเป็นรายการที่เอาแชมป์สโมสรเอเชียมาแข่งกับแชมป์สโมสรของทวีปแอฟริกา โดยเจอกับ ซามาเลค โดยเกมแรก ซามาเลค เอาชนะไป 2-1 แต่ก็ยังกลับมาคว้าแชมป์ด้วยกฎประตูทีมเยือนคว้าแชมป์ไปในที่สุด หลังจากคว้าตำแหน่งชนะเลิศกลับมาได้ ในปี พ.ศ. 2537 พวกเขารักษาแชมป์ ควีนส์คัพ แต่เสียตำแหน่งชนะเลิศ ถ้วย ก. ให้ ทีมธนาคารกรุงเทพ แต่ปีต่อมา พวกเขากลับมาคว้าตำแหน่งชนะเลิศ ถ้วย ก. และ คว้าสิทธิ์ไปเล่นฟุตบอลเอเชียเป็นครั้งที่สอง
แชมป์เอเชียสมัยที่สอง
ปี พ.ศ. 2538 ในการแข่งขัน เอเชียน คลับ แชมป์เปี้ยนชิพ ธนาคารกสิกรไทยอยู่ร่วมสายเดียวกับ อิลวา ชุนม่า (หรือ ซองนัม อิลวา ในปัจจุบัน) จาก เกาหลีใต้, เวอร์ดี้ คาวาซากิ จาก ญี่ปุ่น และ เหลินนิง เอฟซี จาก จีน ซึ่งพวกเขาต้องไปเล่นที่เกาหลีใต้ แต่ก็ยังทำผลงานได้ดี โดยจบเป็นอันดับที่สองในสาย เจอกับ เอฟเค นาฟเซ่ ทีมจาก อุซเบกิสถาน ซึ่งทีมเอาชนะได้ในการดวลจุดโทษตัดสิน โดยรอบชิงชนะเลิศ พวกเขาต้องเจอกับทีม อัล- อาราบี้ จาก กาตาร์ และสามารถเอาชนะได้ จากประตูของ เนติพงษ์ ศรีทองอินทร์ ในนาทีที่ 82 และได้สิทธิ์ไปแข่งรายการแอฟโร่-เอเชีย อีกหนึ่งสมัยโดยเจอกับทีมเอสเปแรนซ์ จาก ตูนิเซีย และได้รองแชมป์ในครั้งนั้น
เข้าสู่ฟุตบอลอาชีพ และ ยุบสโมสร
ในปี พ.ศ. 2539 สมาคมฟุตบอลแห่งประเทศไทย ได้ก่อตั้งลีกอาชีพขึ้น ในชื่อ “จอห์นนีวอล์กเกอร์ไทยแลนด์ซอกเกอร์ลีก 2539” หรือไทยลีกครั้งที่ 1 ปีนั้นธนาคารกสิกรไทยนับเป็นสโมสรที่มีการพัฒนาแฟนคลับอย่างเป็นเรื่องเป็นราวและพยายามพัฒนาสู่การเป็นสโมสรฟุตบอลอาชีพ โดยใช้หลักการทำธุรกิจกีฬาควบคู่กับการดำเนินงานของธนาคาร ในฤดูกาลนี้ธนาคารกสิกรไทยจบฤดูกาลลีกด้วยอันดับที่ 1 แต่ในปีนั้นมีการเอาสี่อันดับแรกในตาราง มาเพลย์ออฟหาแชมป์ ซึ่งผลสุดท้ายธนาคารกสิกรไทยพลาดตกรอบในรอบเพลย์ออฟ แต่พวกเขายังสามารถคว้าแชมป์ควีนส์คัพได้เป็นสมัยที่สามติดต่อกัน อย่างไรก็ดี แม้ทีมเองจะทำผลงานได้ดี แต่เพราะ วิกฤตการณ์การเงินในปี 2540 ทำให้ประสบปัญหาหนักด้านการเงิน โดยทางทีมเองได้ปรึกษาหาหรือกัน จนมีข่าวที่ว่าจะมีการยุบสโมสร แต่ถึงอย่างนั้นก็ตาม ผลงานของทีมก็อยู่ในขั้นที่ว่าไม่แย่จนเกินไปนัก จนกระทั่งปี พ.ศ. 2543 ธนาคารกสิกรไทยประกาศยุบทีมด้วยสาเหตุมาจากวิกฤตการณ์การเงินในปี 2540 ซึ่งทำให้ต้องยุบสโมสรกีฬาทั้งหมดของทางธนาคารกสิกรไทย
พระเจ้าพย็องว็อน
พระเจ้าพย็องว็อน (ค.ศ. 559 — ค.ศ. 590) เป็นจักรพรรดิองค์ที่ 25 แห่งอาณาจักรโคกูรยอ
พระราชประวัติ
พระเจ้าพย็องว็อน เป็นพระราชโอรสในพระเจ้ายังว็อน พระองค์ยังทรงให้ความสนใจด้านประวัติศาสตร์มากพระองค์ไม่สามารถสร้างฐานอำนาจความเชื่อมั่นให้กับเหล่าราษฎรได้พระองค์เป็นพระราชโอรสองค์โตของพระเจ้ายังว็อน พระเจ้าพยองวอนทรงได้รับการแต่งตั้งเป็นองค์รัชทายาทในปี ค.ศ. 557 พระเจ้าพยองวอนตรัสไว้ว่าไม่ทรงเกรงกลัวเหล่าขุนนางทั้งหลายและพระองค์ยังมีพระปรีชาสามารถทางด้านการยิงธนูด้วย
ในช่วงรัชสมัยอำนาจต่างๆของเหล่าเชื้อพระวงศ์ต่างถูกลิดรอนไปอย่างมากโดยเหล่าขุนนางชนชั้นสูงพระเจ้าพยองวอนทรงให้ความสำคัญกับเหล่าเกษตรกรที่ทำการเพาะปลูกทรงใส่พระทัยและให้กำลังใจกับเหล่าเกษตรกรกลุ่มนี้เพื่อสร้างเศรษฐกิจและรากฐานของอาณาจักร
พระเจ้าพย็องว็อนยังทรงรักษาความสัมพันธ์กับต่างประเทศไม่ว่าจะเป็นประเทศตุรกีและพระราชวงศ์ของจีนยกตัวอย่างเช่น สงครามในคาบสมุทรเหลียวตงระหว่างราชวงศ์โจวทางตอนเหนือของจีนและราชวงศ์สุย ของจีนพระองค์ทรงเตรียมกองทัพไพร่พลไว้อย่างพร้อมเพรียงเพื่อการสงครามและส่งกองทัพไปช่วยเหลือแก่ราชวงศ์สุย
และในรัชสมัยของพระองค์ พันธมิตรระหว่างอาณาจักรแพ็กเจ และ อาณาจักรชิลลา ก็เป็นอันยุติลงด้วย
ในปี ค.ศ. 590 สันนิษฐานว่าเป็นปีที่พระเจ้าพย็องว็อนเสด็จสวรรคต ซึ่งยังไม่มีหลักฐานแน่ชัดมาอธิบายและตรวจสอบ
ดัชเชสเฮ็ลเลนา อ็อยเกเนียในบาวาเรีย
ดัชเชสเฮ็ลเลนา อ็อยเกเนีย (ประสูติ 6 พฤษภาคม ค.ศ. 1972) เป็นพระธิดาพระองค์ที่ 3 ใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน 1972
สโมสรฟุตบอลบีอีซี เทโรศาสนในฤดูกาล 2560
ฤดูกาล 2560 เป็นฤดูกาลที่ 21 ในนามของสโมสรฟุตบอล บีอีซี เทโรศาสน ใน ไทยลีก นับตั้งแต่ปี พ.ศ. 2540. โดยที่ต่อมาทาง บริษัท ไทยลีก จำกัด ไม่รับการอนุมัติการเปลื่ยนชื่อและสัญลักษณ์ของสโมสรฯ เนื่องจากผิดข้อบังคับ คลับไลเซนนิ่งส์ เป็นเหตุทำให้สโมสรต้องกลับมาใช้ชื่อเดิมอีกครั้ง.
การซื้อขายนักเตะ
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
เมลบ็อกซ์นัมเบอร์ไฟฟ์
เมลบ็อกซ์นัมเบอร์ไฟฟ์ (Mailbox No.5) เป็นผลงานการ์ตูนไทยลำดับที่ 5 ของ "ธราดล ดิษฐไยวงศ์" หรือที่รู้จักในนาม "Imome" ซึ่งถูกตีพิมพ์ในนิตยสารรายปักษ์ "Peach" ในเครือบงกช โดยมีความยาวต่อตอนเพียง 6 หน้า และยังได้รับการลงตีพิมพ์ต่อเนื่องอยู่ในขณะนี้ ปัจจุบันมีออกเป็นฉบับรวมเล่มแล้ว 2 เล่ม (ยังไม่จบ)
เนื้อเรื่อง
"เมล์" เด็กชายอายุ 11 ปี ผู้มีนิสัยร่าเริง ได้จากหมู่บ้านอันแสนสงบมาสู่กรุงเทพเมืองหลวงที่แสนวุ่นวาย เพราะสอบชิงทุนเข้าโรงเรียนชื่อดัง Wallaya Academy ได้ แต่เมื่อเข้าชั้นเรียนกลับต้องมานั่งข้าง "บลอค" เด็กเกเกรที่ไม่มีใครอยากยุ่งด้วย และที่แย่ไปกว่านั้น เมล์พบว่าเขาต้องมาใช้ชีวิตอยู่ในบ้านหลังเดียวกันกับบลอคอีกต่างหาก
มหาวิทยาลัยเอ็กซิเตอร์
มหาวิทยาลัยเอ็กซิเตอร์ (University of Exeter) เป็นสถาบันอุดมศึกษาของรัฐ ตั้งอยู่ทางภาคตะวันตกเฉียงใต้ของประเทศอังกฤษ สหราชอาณาจักร ปัจจุบันมีพื้นที่ทำการเรียนการสอน และทำการวิจัยรวมทั้งสิ้น 3 วิทยาเขต ซึ่งตั้งอยู่ในเมืองเอ็กซิเตอร์ มณฑลเดวอน จำนวน 2 วิทยาเขต และในมณฑลคอร์นวอลล์ 1 วิทยาเขต
ประวัติ
มหาวิทยาลัยเอ็กซิเตอร์ มีจุดเริ่มต้นมาจากสถาบันการศึกษาที่เคยดำรงอยู่ในช่วงกลางของศตวรรษที่ 19 ในเอ็กซิเตอร์ และคอร์นวอลล์ โดยโรงเรียนศิลปะแห่งเอ็กซิเตอร์ และ โรงเรียนวิทยาศาสตร์แห่งเอ็กซิเตอร์ ได้ถูกก่อตั้งขึ้นในปีค.ศ. 1855 และ ค.ศ. 1863 ตามลำดับ เพื่อเป็นการเฉลิมฉลองให้กับพระราชกรณียกิจด้านการศึกษา และวิทยาศาสตร์ของเจ้าชายอัลเบิร์ต พระราชสวามี และทั้งได้รับแรงบันดาลใจมาจากนิทรรศการครั้งยิ่งใหญ่ในปีค.ศ. 1851 ก่อนที่จะย้ายที่ตั้งโรงเรียนมาอยู่ที่พิพิธภัณฑ์รอยัลอัลเบิร์ตเมมโมเรียล ในปีค.ศ. 1868 และต่อมาโรงเรียนได้รับความอุปถัมภ์จากมหาวิทยาลัยเคมบริดจ์ ยกฐานะเป็น วิทยาลัยเทคนิคและอุดมศึกษาภาคพิเศษแห่งเอ็กซิเตอร์ (Exeter Technical and University Extension College)ในปีค.ศ. 1893 หลังจากนั้นในปีค.ศ. 1900ได้เปลี่ยนชื่อเป็น วิทยาลัยรอยัลอัลเบิร์ตเมมโมเรียล (Royal Albert Memorial College) และย้ายที่ตั้งวิทยาลัยมาอยู่ที่ Bradninch Place บนถนนแกนดี และเปลี่ยนชื่ออีกครั้งเป็น วิทยาลัยอุดมศึกษาแห่งภาคตะวันตกเฉียงใต้ของอังกฤษ (University College of the South West of England) ในปีค.ศ. 1922
อัลเดอร์แมน รีด อดีตนายกเทศมนตรีเมืองเอ็กซิเตอร์ ได้บริจาคอาคาร Streatham Hall (ภายหลังเปลี่ยนชื่อเป็น Reed Hall เพื่อเป็นเกียรติแก่ผู้บริจาค)และสภาวิทยาลัยได้ลงทุนซื้อที่ดินแปลงใหญ่ย่าน Streatham ซึ่งมีสภาพเป็นเนินเขาทางทิศเหนือของใจกลางเมือง และย้ายวิทยาลัยไปยังบริเวณดังกล่าว ต่อมาในปีค.ศ. 1955 วิทยาลัยอุดมศึกษาแห่งภาคตะวันตกเฉียงใต้ของอังกฤษ ได้รับตราพระราชบัญญัติให้ยกฐานะขึ้นเป็น มหาวิทยาลัยเอ็กซิเตอร์ และสมเด็จพระราชินีนาถเอลิซาเบธที่ 2 ได้เสด็จมาทรงเปิดมหาวิทยาลัยอย่างเป็นทางการในปีถัดมา
จากนั้นในปีค.ศ. 1978 วิทยาลัยเซนต์ลุคส์แห่งเอ็กซิเตอร์ ซึ่งมีจุดเริ่มต้นมาจากวิทยาลัยฝึกหัดมุขมณฑลเอ็กซิเตอร์ในปีค.ศ. 1840 ได้เข้ารวมเป็นส่วนหนึ่งของมหาวิทยาลัยเอ็กซิเตอร์ และกลายเป็นวิทยาเขตที่สองของมหาวิทยาลัย(St Luke's Campus) ตั้งอยู่ทางทิศใต้ของตัวเมือง นอกเหนือจากวิทยาเขตหลักของมหาวิทยาลัย(Streatham Campus) ต่อมาในปีค.ศ. 1993 โรงเรียนการเหมืองแร่แห่งเคมบอร์น ซึ่งก่อตั้งขึ้นในปีค.ศ. 1888 ก็ได้รวมเป็นส่วนหนึ่งของมหาวิทยาลัยเอ็กซิเตอร์ และกลายเป็นวิทยาเขตแห่งที่สามของมหาวิทยาลัย(Penryn Campus) ตั้งอยู่ในมณฑลคอร์นวอลล์
ในปีค.ศ. 2006 มหาวิทยาลัยเอ็กซิเตอร์ได้ทูลเกล้าฯ ถวายปริญญาดุษฎีบัณฑิตกิตติมศักดิ์ สาขาวิชากฎหมายให้แก่สมเด็จพระเทพรัตนราชสุดาฯ สยามบรมราชกุมารี วันที่ 2 พฤษภาคมค.ศ. 2012 สมเด็จพระราชินีนาถเอลิซาเบธที่ 2 พร้อมด้วยเจ้าชายฟิลิป ดยุกแห่งเอดินบะระ ได้ทรงเสด็จเยือนเมืองเอ็กซิเตอร์ และมหาวิทยาลัยเอ็กซิเตอร์ ซึ่งเป็นส่วนหนึ่งของพระราชพิธีพัชราภิเษกในสมเด็จพระราชินีนาถเอลิซาเบธที่ 2และได้ทรงทำพิธีเปิดอาคารโครงการฟอรัม ศูนย์บริการนักศึกษาแห่งใหม่ของมหาวิทยาลัยเอ็กซิเตอร์
วัดจุฬามณี
วัดจุฬามณี อาจหมายถึง
เพศสัมพันธ์ครั้งคราว
เพศสัมพันธ์ครั้งคราว (casual sex) เป็นกิจกรรมทางเพศที่เกิดขึ้นนอกเหนือจากความสัมพันธ์แบบรักใคร่ (romantic relationship) และสื่อถึงการไม่ผูกมัด ความผูกพันทางอารมณ์ หรือความสนิทสนมระหว่างคู่ร่วมเพศ ตัวอย่าง คือ กิจกรรมทางเพศระหว่างการดูใจเป็นครั้งคราว (casually dating), เพศสัมพันธ์คืนเดียว (one-night stand), เพศสัมพันธ์นอกสมรส (extramarital sex), การค้าประเวณี (prostitution), หรือการสลับคู่ (swinging)
มิสแกรนด์ปทุมธานี
สรุปผล
สถิติเข้ารอบ​ 3 ครั้ง
เส้นเวลาของยุคก่อนประวัติศาสตร์
เส้นเวลาของยุคก่อนประวัติศาสตร์ของมนุษย์ คือ เส้นเวลาที่แสดงถึงยุคก่อนประวัติศาสตร์ของมนุษย์จนถึงยุคประวัติศาสตร์ซึ่งเส้นเวลานี้ต่อจากเส้นเวลาของประวัติศาสตร์ธรรมชาติ
ยุคก่อนประวัติศาสตร์
เริ่มตั้งแต่ 2 ล้านปี จนถึง 5,710 ปีก่อน
ภาษาไทขาว
ภาษาไทขาว หรือ ภาษาไทด่อน (Tai Dón language) มีผู้พูดทั้งหมด 490,000 คน พบในประเทศเวียดนาม 280,000 คน (พ.ศ. 2545) ทางตอนเหนือตามแนวแม่น้ำแดงและแม่น้ำดำ พบในประเทศลาว 200,000 คน (พ.ศ. 2538) ทางภาคตะวันออกเฉียงเหนือ ไม่สามารถเข้าใจกันได้กับภาษาไทดำ ได้รับอิทธิพลจากภาษาลาว จัดอยู่ในตระกูลภาษาขร้า-ไท กลุ่มภาษากัม-ไท สาขาเบ-ไท สาขาย่อยไท-แสก
เพศสัมพันธ์นอกสมรส
เพศสัมพันธ์นอกสมรส (extramarital sex) เกิดขึ้นเมื่อบุคคลที่สมรสแล้วมีกิจกรรมทางเพศกับบุคคลอื่นนอกจากคู่สมรสของตน ในอีกแง่หนึ่งอาจรวมถึงการที่คนโสดคนหนึ่งมีเพศสัมพันธ์กับผู้สมรสแล้ว ส่วนในแง่ศาสนายังอาจตีความในมุมมองที่สามว่ารวมถึงกิจกรรมทางเพศของบุคคลที่ไม่มีความสัมพันธ์กันในทางสมรส
เมื่อเพศสัมพันธ์นอกสมรสฝ่าฝืนบรรทัดฐานทางเพศ ก็มักเรียกว่า ชู้ (adultery, คือ เพศสัมพัสธ์ระหว่างบุคคลที่สมรสแล้วกับบุคคลอื่นนอกเหนือจากคู่สมรส), การล่วงประเวณี (fornication, คือ การลักลอบได้เสียก่อนแต่งงาน), หรือการนอกใจ (infidelity หรือ philandery) คำเหล่านี้อาจมีผลทางศีลธรรมหรือศาสนาทั้งในกฎหมายศาสนาหรือกฎหมายบ้านเมือง
กายทุจริต
กายทุจริต (อ่านว่า กายะ-) แปลว่า การประพฤติชั่วทางกาย การประพฤติชั่วด้วยกาย
กายทุจริต เป็นการทำความชั่วทำความผิดทางกาย คือด้วยการกระทำของกาย จัดเป็นบาปมิใช่บุญ ก่อทุกข์โทษให้ทั้งในปัจจุบันและภพชาติต่อไป
กายทุจริต มี 3 อย่าง คือ
โรงพยาบาลคลินิกซานการ์โลส
โรงพยาบาลคลินิกซานการ์โลส (Hospital Clínico San Carlos) เป็นสถานพยาบาลของรัฐที่เป็นของมหาวิทยาลัยกอมปลูเตนเซเดมาดริด และบริหารงานโดยสำนักงานสุขภาพมาดริด ในอดีต โรงพยาบาลแห่งนี้มีชื่อว่า โรงพยาบาลกลางมาดริด (จนถึง ค.ศ. 1849) และโรงพยาบาลจังหวัดมาดริด นับจากวันนั้น การดำเนินการของโรงพยาบาลได้เริ่มขึ้นในช่วงปลายคริสต์ศตวรรษที่ 16 ในพื้นที่ของถนนอาโตชา และปัจจุบันได้ย้ายสำนักงานใหญ่ไปอยู่บริเวณซิวดัดอูนิเบร์ซิตาเรีย โดยมีพื้นที่อาคารรวมทั้งสิ้น 175,000 ตารางเมตร
ถนนสาธุประดิษฐ์
ถนนสาธุประดิษฐ์ เป็นถนน 2 ช่องจราจรในกรุงเทพมหานคร มีระยะทางตั้งแต่ถนนจันทน์ที่ทางแยกจันทน์-สาธุประดิษฐ์ ไปทางทิศตะวันออกเฉียงใต้ในพื้นที่แขวงบางโพงพาง เขตยานนาวา จากนั้นตัดกับถนนรัชดาภิเษก ไปทางทิศตะวันตกเฉียงใต้ ตัดกับถนนพระรามที่ 3 ที่ทางแยกสาธุประดิษฐ์ และไปสิ้นสุดที่ท่าเรือสาธุประดิษฐ์ ริมแม่น้ำเจ้าพระยา
มีประวัติว่าสมัยก่อนผู้ที่ร้องขอกับทางการให้มีการสร้างถนนสายนี้เป็นคนในตระกูลสาธุประดิษฐ์ ปัจจุบันยังมีอนุสรณ์สถานท่านผู้มีพระคุณผู้นี้ตั้งไว้ที่ริมถนนสาธุประดิษฐ์ บริเวณปากซอยสาธุประดิษฐ์ 20 ซึ่งอยู่ระหว่างโรงเรียนสารสาสน์กับทางแยกจันทน์-สาธุประดิษฐ์
ประเทศมาซิโดเนียในโอลิมปิกเยาวชนฤดูร้อน 2010
ประเทศมาซิโดเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมาซิโดเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 4 ชนิดกีฬา ผลการแข่งขันครั้งนี้ประเทศมาซิโดเนียไม่ได้รับเหรียญรางวัล
ว่ายน้ำ
ผลการแข่งขันดังนี้ :
สำนักแพร่ภาพข่าวแห่งยุโรป
รูปภาพจากทุกส่วนของโลกครอบคลุมข่าวการเมือง ข่าวกีฬา ข่าวธุรกิจการเงิน ตลอดจนข่าวศิลปวัฒนธรรมและการบันเทิง ซึ่งถ่ายภาพโดยช่างภาพข่าวมืออาชีพในเครือข่ายทั่วโลกกว่า 400 คนนำมารวมไว้ในบริการภาพของ epa
บริการภาพข่าวของ epa ผลิตรายวันโดยช่างภาพที่เป็นพนักงานจากเครือข่ายที่สร้างขึ้นทั่วโลกรวมทั้งช่างภาพขององค์กรข่าวซึ่งเป็นสมาชิกและผู้นำการตลาดด้านภาพข่าวในแต่ละประเทศ ภาพถ่ายทั้งหมดจะถูกส่งเข้ามาที่กองบรรณาธิการใหญ่ ณ เมือง แฟรงค์เฟิร์ต ประเทศเยอรมนี ก่อนจะแจกจ่ายให้กับลูกค้าทั่วโลก กองบรรณาธิการภาพนี้มีการทำงานตลอด 24  ชั่วโมง เพื่อให้ลูกค้าได้รับภาพข่าวและเหตุการณ์ที่ทันต่อสถานการณ์
epa มีชื่อเสียงในการดำเนินงานด้านภาพที่เป็นอิสระ เชื่อถือได้ และลักษณะภาพมีความแตกต่างและความโดดเด่นที่ไม่เหมือนใคร
บริการด้านภาพระหว่างประเทศของ epa นั้นได้ใช้สื่อที่หลากหลายรวมทั้งพันธมิตรของ epa และผู้ถือหุ้นทั่วโลก ในปัจจุบัน epa ให้บริการภาพนิ่งโดยเฉลี่ยประมาณ 2,000 ภาพต่อวัน
ดาวเทียม บริการภาพของ epa ใช้การส่งภาพผ่านดาวเทียม, FTP (File Transfer Protocal via internet) หรือการเข้าใช้ทางเว็บไซต์ เพื่ออำนวยความสะดวกในการเข้าถึงข้อมูลภาพตามความต้องการของลูกค้า
คลังภาพของ epa
ภาพถ่ายสำคัญ ๆ ที่เก็บไว้ในฐานข้อมูลของ epa นั้นเริ่มตั้งแต่ปี 1997 และมีจำนวนกว่าสองล้านภาพในคลังภาพ ณ ปัจจุบัน ข้อมูลในคลังภาพสามารถเข้าไปเลือกดูได้ด้วยการออนไลน์ผ่านทาง epa webgate การลงชื่อเข้าใช้ส่วนบุคคล (login) ทำได้โดยการสมัครสมาชิกเป็นลูกค้าของ epa หุ้นส่วน หรือการร้องขอและได้รับอนุญาตตามแต่กรณี
ประวัติ
epa ก่อตั้งขึ้นในปี ค.ศ. 1985 โดยเจ็ดสำนักข่าวของยุโรป ประกอบด้วย AFP ของฝรั่งเศส, ANP ของฮอลแลนด์, ANOP (ปัจจุบันเปลี่ยนชื่อเป็น Lusa) ของโปรตุเกส, ANSA ของอิตาลี, belga ของเบลเยี่ยม, dpa ของเยอรมนี และ EFE ของประเทศสเปน โดยมีแรงกระตุ้นจากการขาดทางเลือกอื่น ๆ จากบริการภาพของทางฝั่งอังกฤษและอเมริกาในเวลานั้น
แรกเริ่มนั้นเกิดจากการแลกเปลี่ยนภาพถ่ายท้องถิ่นจากแต่ละประเทศของสมาชิกทั้งหมด โดยมีภาพจากทั่วโลกของ AFP รวมทั้งผู้ให้บริการและตัวแทนอื่นในยุโรปด้านการจัดจำหน่าย การขยายตัวได้เกิดขึ้นภายหลังจากการแยกตัวเป็นอิสระของหลายประเทศในยุโรปตะวันออก การเปิดตลาดใหม่เกิดขึ้นพร้อมกับสงครามในอดีตประเทศยูโกสลาเวีย นำไปสู่การจัดจ้างช่างภาพของ epa เองในพื้นที่เหล่านั้น แม้จะมีการพัฒนาที่เติบโตขึ้น epa ก็ยังอยู่ในการอุปถัมถ์จากสมาชิกผู้ก่อตั้ง
ผู้ถือหุ้นของ epa และการเปิดตัวสู่ตลาดโลก
นับจากปี ค.ศ. 1995 epa มีสมาชิกเพิ่มเป็น 10 ชาติ โดยสมาชิกที่เข้ามาเพิ่ม ได้แก่ KEYSTONE ของสวิตเซอร์แลนด์ในช่วงปลายของปี ค.ศ. 1985, APA ของออสเตรียในปี ค.ศ. 1986, และ Lehtikuva ของฟินแลนด์ในปี ค.ศ. 1987, Pressenbild ของสวีเดนได้เข้าร่วมในปี ค.ศ. 1997 ตามด้วย Scanfoto (ภายหลังเปลี่ยนชื่อเป็น Scanpix) ของนอร์เวย์ และ Nordfoto (ภายหลังเปลี่ยนเป็น Scanpix Denmark) ของเดนมาร์ก ในปี ค.ศ. 1999, PAP ของโปแลนด์เข้าร่วมกับ epa ในปี ค.ศ. 2001
ในช่วงต้นปี ค.ศ. 2003 ภายหลังการปรับโครงสร้างองค์กรอย่างกว้างขวางและการแยกตัวออกไปของ AFP แล้ว ทาง epa ก็ได้ประสบความสำเร็จในการเปิดตลาดออกไปทั่วโลก และภายหลังจากปี ค.ศ. 2003 ทาง Lehtikuva, Scanpix Denmark, Scanpix Norway และ Pressensbild (ภายหลังเปลี่ยนเป็น Scanpix Sweden) ตัดสินใจยกเลิกการเป็นหุ้นส่วนกับ epa  แต่อย่างไรก็ตามด้าน Scanpix Denmark, Scanpix Norway และ Scanpix Sweden ได้ตกลงร่วมมือกับ epa ต่อไปภายใต้ชื่อ Scanpix Scandinavia
ANA ของ กรีซ (ปัจจุบัน คือ ANA-MPA) ได้ร่วมเป็นผู้ถือหุ้นของ epa ในปี ค.ศ. 2004, ตามด้วย mti ของฮังการีในปี ค.ศ. 2005
ในวันนี้ epa มีผู้ถือหุ้นทั้งสิ้น 9 ราย ซึ่งทั้งหมดล้วนเป็นผู้นำในตลาดภาพข่าวในของประเทศตนเอง
การแข่งขัน
epa เป็นหนึ่งในผู้นำการเสนอภาพข่าวทั่วโลกโดยมีคู่แข่งสำคัญคือ Associated Press, Reuters และ AFP/Getty Images
บูดี อันดุก
บูดี อันดุก (ชื่อเดิม:บูดี ปรีฮาติน เกิดเมื่อวันที่ 8 กุมภาพันธ์ ค.ศ. 1968 – 11 มกราคม ค.ศ. 2016) เป็นนักแสดงและนักแสดงตลกชาวอินโดนีเซีย
ประวัติ
บูดี เริ่มประกอบอาชีพนักแสดงตลก โดยแสดงเรื่อง Ngelaba ในปี ค.ศ. 1996. ชื่อบูดีเริ่มรู้จักอย่างกว้างขวางมากขึ้น ในชิทคอมเรื่อง Tawa Sutra
กลุ่มเกาะมลายู
กลุ่มเกาะมลายู (มลายูและKepulauan Melayu; Kapuluang Malay; เซบัวโน: Kapupud-ang Malay; Nusantara Melayu) เป็นกลุ่มเกาะระหว่างอินโดจีนกับทวีปออสเตรเลีย ซึ่งมีชื่อเรียกหลายชื่อ ได้แก่ "โลกมลายู", "นูซันตารา", อินเดียตะวันออก, กลุ่มเกาะอินเดีย-ออสเตรเลีย และ กลุ่มเกาะเครื่องเทศ เป็นต้น ชื่อกลุ่มเกาะนี้ได้มาจากแนวคิดว่าด้วยเชื้อชาติมลายูของชาวยุโรปในคริสต์ศตวรรษที่ 19 หลังจากนั้นจึงอิงตามการแพร่กระจายของภาษาตระกูลออสโตรนีเซียน
กลุ่มเกาะมลายูตั้งอยู่ระหว่างมหาสมุทรอินเดียกับมหาสมุทรแปซิฟิก มีเกาะและเกาะเล็กมากกว่า 25,000 แห่ง ถือเป็นกลุ่มเกาะที่ใหญ่ที่สุดในแง่พื้นที่ และมีจำนวนเกาะมากเป็นอันดับที่ 4 ของโลก ประกอบด้วยบรูไน, มาเลเซียตะวันออก, ติมอร์-เลสเต, อินโดนีเซีย, ปาปัวนิวกินี และฟิลิปปินส์ ศัพท์นี้ส่วนใหญ่ถือว่ามีความหมายเดียวกันกับศัพท์ "เอเชียตะวันออกเฉียงใต้ภาคพื้นสมุทร"
ฟุตบอลชิงแชมป์สโมสรโลก 2022
ฟุตบอลชิงแชมป์สโมสรโลก 2022 (2022 FIFA Club World Cup) จะเป็นการแข่งขันฟุตบอลชิงแชมป์สโมสรโลก ครั้งที่ 19 ซึ่งเป็นการแข่งขันฟุตบอลสโมสรระหว่างประเทศที่จัดโดยฟีฟ่าระหว่างทีมผู้ชนะเลิศจากหกสมาพันธ์ระดับทวีป ตลอดจนผู้ชนะลีกของประเทศเจ้าภาพ การแข่งขันจะจัดขึ้นตั้งแต่วันที่ 1 ถึง 11 กุมภาพันธ์ ค.ศ. 2023 ที่ประเทศโมร็อกโก
สนามแข่งขัน
แต่ละนัดจะลงเล่นที่สองสนาม, ไอบีเอ็น บาตูตา สเตเดียม ใน แทนกิเอร์ และ ปรินซ์ มูเลย์ อับเดลเลาะฮ์ สเตเดียม ใน ราบัต.
การแข่งขัน
เวลาทั้งหมดเป็นเวลาท้องถิ่น, CET (UTC+1).
รางวัล
รางวัลด้านล่างนี้จะมอบให้เมื่อสิ้นสุดการแข่งขัน. วีนีซียุส ฌูนีโยร์ ของ เรอัลมาดริด ชนะรางวัล ลูกบอลทองคำ, สนับสนุนโดย อาดิดาส.
ฮันทิงดอน
ฮันทิงดอน (Huntingdon) เป็นเมืองท่าในมณฑลเคมบริดจ์เชอร์ โดยได้รับกฎบัตรเมืองจากพระเจ้าจอห์นใน ค.ศ. 1205 และเป็นที่รู้จักจากการเป็นสถานที่เกิดของโอลิเวอร์ ครอมเวลล์ใน ค.ศ. 1599
สรุปเหรียญเอเชียนเกมส์ 2018
สรุปเหรียญเอเชียนเกมส์ 2018 เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2018 ในจาการ์ตา ประเทศอินโดนีเซีย ตั้งแต่วันที่ 18 สิงหาคม ถึง 2 กันยายน พ.ศ. 2561
พรรคสหประชาชน (เกาหลีใต้)
พรรคสหประชาชน เป็นพรรคการเมืองแบบฝ่ายซ้าย ของประเทศเกาหลีใต้
เหตุการณ์ (ความน่าจะเป็น)
ในทฤษฎีความน่าจะเป็น เหตุการณ์ คือเซตของผลลัพธ์ (สับเซตของแซมเปิลสเปส) ที่ถูกกำหนดสำหรับความน่าจะเป็นนั้น ๆ โดยทั่วไปแล้ว ถ้าแซมเปิลสเปสเป็นเซตจำกัด สับเซตใด ๆ ของแซมเปิลสเปสจะถือว่าเป็นเหตุการณ์ทั้งหมด (นั่นคือ สมาชิกทุกตัวของพาวเวอร์เซตเป็นเหตุการณ์) แต่อย่างไรก็ตามข้อความดังที่กล่าวมาก็ไม่ได้เป็นจริงเสมอไป
กีฬาฟุตซอลในกีฬาแห่งชาติครั้งที่ 42
"ฟุตซอล" ในกีฬาแห่งชาติ ครั้งที่ 42 สุพรรณบุรีเกมส์
เส้นเวลาของประวัติศาสตร์โบราณ
เส้นเวลาของประวัติศาสตร์โบราณ คือ เส้นเวลาที่บอกถึงการใช้ชีวิตของมนุษย์ในยุคประวัติศาสตร์ตอนต้น ซึ่งเส้นเวลานี้ต่อจากเส้นเวลาของยุคก่อนประวัติศาสตร์ของมนุษย์
ภาษาราตักนอน
ภาษาราตักนอน (Ratagnon) หรือภาษาลาตักนอน ภาษาดาตักนอน เป็นภาษาที่พูดโดยชาวราตักนอนที่เป็นชนพื้นเมืองในมินโดโร ผู้พูดภาษานี้เปลี่ยนมาพูดภาษาตากาล็อกเป็นส่วนใหญ่และเป็นภาษาที่ใกล้ตาย
ลินเดอร์โฮฟ
วังลินเดอร์โฮฟ (Schloss Linderhof) ตั้งอยู่ใกล้เมืองโอเบอร์อัมเมอร์เกาทางตะวันตกเฉียงใต้ของแคว้นบาวาเรีย เป็นวังที่เล็กที่สุดที่สร้างโดยพระเจ้าลูทวิชที่ 2 แห่งบาวาเรีย
ที่มาของการก่อสร้าง
ก่อนที่จะสร้างลินเดอร์โฮฟพระเจ้าลูทวิชทรงรู้จักบริเวณนั้นดีจากการเดินทางไปล่าสัตว์ในบริเวณเทือกเขาบาวาเรียแอลป์กับพระบิดาพระเจ้าแม็กซิมิลเลียนที่ 2 แห่งบาวาเรียเมื่อยังทรงพระเยาว์ เมื่อขึ้นครองราชย์ต่อจากพระบิดาตั้งแต่ ค.ศ. 1869 ลูทวิชไดัรับ “ตำหนักเคอนิกเฮาเชน” (Königshäuschen) เมื่อเริ่มแรกก็ทรงขยายตำหนักเดิมแต่ต่อมาก็ทรงสั่งให้ย้ายตำหนักเคอนิกเฮาเชนไปตั้งในบริเวณอื่น และบนสิ่งก่อสร้างรูปตัว “U” ที่ยังเหลืออยู่ทรงเพิ่มห้องสามห้องและบันได ด้านหน้าตกแต่งที่เคยเป็นไม้ก็ทรงสั่งให้หุ้มด้วยหิน ตัวสิ่งก่อสร้างเป็นแบบโรโคโค ในช่วง ค.ศ. 1863 ถึง 1886 มีการใช้เงินไปกับการก่อสร้างลินเดอร์โฮฟรวม 8,460,937 มาร์ค
ถึงแม้ว่าวังลินเดอร์โฮฟจะเป็นวังที่เล็กกว่าพระราชวังแวร์ซาย แต่ก็เห็นได้ชัดว่าเป็นวังที่สร้างเลียนแบบพระราชวังของพระเจ้าหลุยส์ที่ 14 แห่งฝรั่งเศสผู้เป็นวีรบุรุษและแรงบันดาลใจของลูทวิช การก่อสร้างต่าง ๆ เช่นบันได ก็เป็นการสร้างย่อส่วนของบันไดทูต (Ambassador's staircase) ที่แวร์ซาย ซึ่งต่อมาไปสร้างเต็มสัดส่วนที่วังแฮเร็นเคียมเซ ภายในวังจะมีสัญลักษณ์พระอาทิตย์ที่เป็นสัญลักษณ์ของระบอบสมบูรณาญาสิทธิราชย์ของพระเจ้าหลุยส์ที่ 14 อยู่ทั่วไป ซึ่งเหมาะกับความคิดของลูทวิชที่ว่าอำนาจของพระเจ้าแผ่นดินเป็นอำนาจโดยตรงจากพระเจ้า แต่ตามความเป็นจริงแล้วความคิดเช่นนั้นเป็นความคิดที่ล้าสมัยไปแล้วในคริสต์ศตวรรษที่ 19
ห้องบรรทมเป็นห้องที่สำคัญที่สุดในระบอบกษัตริย์แบบสมบูรณาญาสิทธิราชย์ พระเจ้าหลุยส์ที่ 14 ทรงรับการถวายราชการหนแรกและหนสุดท้ายของวันหนึ่ง ๆ ภายในห้องบรรทม ห้องบรรทมที่ลินเดอร์โฮฟก็เป็นการเลียนแบบห้องบรรทมของพระเจ้าหลุยส์ที่ 14 เป็นห้องที่ใหญ่ที่สุดในวัง หันไปทางทิศเหนือซึ่งทรงกลับสัญลักษณ์ของแวร์ซายที่ทรงเห็นพระองค์ว่าเป็น “พระราชาแห่งราตรี” (Night-King)
ที่ตั้งของปราสาทอยู่ไม่ไกลจากวัดเอ็ททาลซึ่งทำให้เห็นอีกแง่หนึ่ง เพราะทรงเห็นลักษณะสถาปัตยกรรมของวัดว่าควรเป็นที่เก็บรักษาจอกศักดิ์สิทธิ์ (Holy Grail) ซึ่งเป็นการเชื่อมพระราชวังบาโรกกับพระราชวัง “ยุคกลาง” เช่น นอยชวานชไตน์เป็นความคิดที่เข้ารูปเข้ารอยกับโอเปร่าของริชาร์ด วากเนอร์ที่ลูทวิชโปรด
ท่าอากาศยานนางาซากิ
ท่าอากาศยานนางาซากิ เป็นท่าอากาศยานที่ตั้งอยู่บนเกาะซึ่งเป็นส่วนหนึ่งของเมืองโอมูระ จังหวัดนางาซากิ ประเทศญี่ปุ่น จัดอยู่ในท่าอากาศยานระดับที่สองในญี่ปุ่น
ท่าอากาศยานมีลักษณะคล้ายกับท่าอากาศยานอื่น ๆ ที่ตั้งอยู่บนเกาะเช่น ท่าอากาศยานนานาชาติคันไซ ท่าอากาศยานโคเบะ ท่าอากาศยานนิวคิตะกีวชู และท่าอากาศยานนานาชาติชูบุเซ็นแทรร์
กล้องขนาดกลาง
ประวัติ
มีจุดเริ่มต้นมาจากในสมัยสงครามโลกครั้งที่ 2 กองทัพอากาศมีความต้องการถ่ายภาพทางอากาศโดยใช้เครื่องบินถ่ายรูปลงมายังพื้นดินจึงมีบริษัทผลิตกล้องยี่ห้อฮาสเซลบลาดจากประเทศสวีเดน ได้ผลิตตัวกล้องขึ้นมาเพื่อถ่ายรูปทางอากาศโดยใช้เลนส์ถ่ายรูปของบริษัทโกดัก
ฟุตบอลชิงแชมป์สโมสรโลก 2025
ฟุตบอลชิงแชมป์สโมสรโลก 2025 (2025 FIFA Club World Cup) เป็นการแข่งขันฟุตบอลชิงแชมป์สโมสรโลก ซึ่งเป็นการแข่งขันฟุตบอลระดับสโมสรระหว่างประเทศ ที่จัดโดยฟีฟ่า การแข่งขันครั้งนี้จะเป็นครั้งแรกภายใต้รูปแบบที่ขยายออกไปโดยมีทีมเข้าร่วมแข่งขันทั้งหมด 32 ทีม และจะจัดขึ้นในเดือนมิถุนายน ค.ศ. 2025 ข้อเสนอก่อนหน้านี้ที่จะขยายการแข่งขันเป็น 24 ทีมในการแข่งขันที่ประเทศจีนในปี ค.ศ. 2021 ถูกยกเลิกเนื่องจากการแพร่ระบาดของโควิด-19
การจัดสรรโควต้า
เมื่อวันที่ 14 กุมภาพันธ์ ค.ศ. 2023 สภาฟีฟ่าอนุมัติการจัดสรรโควต้าสำหรับการแข่งขันปี ค.ศ. 2025 อ้างอิงตาม "ชุดของตัวชี้วัดและเกณฑ์วัตถุประสงค์"
ต้อกระจก
ต้อกระจกสว่นมากนั้นมีเหตุมาจากอายุที่มากขึ้น แต่ยังอาจเกิดขึ้นได้จากการบาดเจ็บหรือการสัมผัสรับกัมมันตภาพรังสี ยังสามารถมีมาโดยกำเนิด หรือเกิดขึ้นหลังการผ่าตัดตา โดยต้อกระจกนั้นมีปัจจัยเสี่ยงที่ประกอบไปด้วยโรคเบาหวาน การใช้ยาคอร์ติโคสเตอรอยด์เป็นระยะเวลานาน การสูบบุหรี่ การได้รัยแสงแดดเป็นเวลานาน และการดื่มแอลกอฮอล์ กลไกที่อยู่เบื้องหลังของการเกิดต้อกระจกคือการสะสมของกลุ่มโปรตีน หรือสารสีสีเหลืองน้ำตาลภายในชั้นเลนส์ตาที่มีผลให้ลดการผ่านของแสงไปยังจอประสาทตา ซึ่งอยู่ด้านหลังของดวงตา การวินิฉัยนั้นทำได้ด้วยการตรวจตา
อาการ
อาการของต้อกระจกนั้นขึ้นอยู่กับชนิดของต้อกระจก แต่ก็ยังมีอาการร่วมที่เหมือนกัน ผู้ป่วยที่เป็นต้อกระจกที่เกิดที่นิวเคลียสของแก้วตา หรือ ต้อกระจกที่นิวเคลียสของแก้วตามีความแข็งเพิ่มขึ้นมักมีอาการการมองเห็นที่ลดลง ต้อกระจกที่เกิดที่นิวเคลียสของแก้วตามักมีผลต่อการมองเห็นในระยะไหลมากกว่าการมองเห็นระยะใกล้ ส่วนผู้ป่วยที่เป็นต้อกระจกในเลนส์ตาที่อยู่รอบนอกสุดติดกับเยื่อหุ้มเลนส์ด้านหลังมักเกิดแสงบาดตาเป็นอาการหลักของต้อกระจกในประเภทดังกล่าว
ความรุนแรงของการเกิดต้อกระจกจะถูกตัดสินจากการทดสอบการมองเห็นเป็นหลัก หากไม่มีโรคตาอื่น ๆ ประกอบ โดยอาการอื่น ๆ อาจะประกอบด้วยการเปลี่ยนแว่นที่บ่อยครั้ง และเกิดภาพหลอกเป็นวงแหวนสีเนื่องมากจากความชื้นที่ลดลงของเลนส์ตา
ต้อกระจกแต่กำเนิดสามารถทำให้เกิดอาการตามัว หากไม่ได้รับการรักษาอย่างทันท่วงที
สาเหตุของการเกิดต้อกระจก
การเกิดต้อกระจกนั้นส่วนใหญ่มีสาเหตุมาการเสื่อมของเลนส์ตา โดยส่วนมากโรคต้อกระจกนี้จะพบกับผู้ทีมีอายุ 65 ปีขึ้นไป บางรายอาจเกิดจากการติดเชื้อไวรัสจากมารดาขณะตั้งครรภ์ หรือการที่กินยาสเตียรอยด์เป็นประจำก็เป็นสาเหตุของการเกิดต้อกระจกได้เช่นกัน
การจำแนกประเภท
ต้อกระจกอาจเป็นได้บางส่วนหรือเป็นอย่างสมบูรณ์ คงที่หรือเพิ่มความรุนแรง แข็งหรือนิ่ม โดยต้อกระจกชนิดหลักที่เกิดขึ้นจากการเสื่อมของเลนส์ตาที่เกิดจากอายุนั้นจะเป็นต้อกระจกที่เกิดที่นิวเคลียสของแก้วตา เกิดการขุ่นของแก้วตาของสารหรือเนื้อ ส่วนที่เป็นเนื้อแก้วตาชั้นนอก และการขุ่นของชั้นเลนส์ที่อยู่รอบนอกสุดซึ่งติดกับเยื่อหุ้มเลนส์ด้านหลัง
การป้องกัน
ปัจจัยเสี่ยงต่างๆ เช่น การได้รับรังสี UVB และการสูบบุหรี่ สามารถแก้ไข หรือหลีกเลี่ยงได้ แม้ว่าจะยังไม่มีวิธีการป้องกันต้อกระจกที่ได้รับการพิสูจน์ทางวิทยาศาสตร์ การสวมแว่นตากันแดดที่ป้องกันรังสีอัลตราไวโอเลต อาจช่วยลดความเร็วในการก่อตัวของต้อกระจกได้ ในขณะที่การได้รับสารต้านอนุมูลอิสระในปริมาณที่เหมาะสม (อาทิเช่นวิตามิน ซี เอ และอี)นั้นได้ถูกพิจรณาว่าสามารถป้องกันความเสี่ยงได้ แต่การทดลองทางคลินิกนั้นไม่ได้พบว่าไม่ได้มีผลช่วย แม้ว่าหลักฐานนั้นจะบ่งชี้ไปคนละทาง แต่ยังมีแง่บวกเล็กน้อย สำหรับผลในการป้องกันต้อกระจกด้วยสารอาหารจำวพวกลูทีน และซีอาแซนทิน
ระบาดวิทยา
thumb|[[การสูญเสียปีสุขภาวะของโรคต้อกระจกต่อประชากร 100,000 ในปี 2547
{{legend|#b3b3b3|no data}} {{legend|#ffff65|<90}} {{legend|#fff200|90–180}} {{legend|#ffdc00|180–270}} {{legend|#ffc600|270–360}} {{legend|#ffb000|360–450}} {{legend|#ff9a00|450–540}}
{{legend|#ff8400|540–630}} {{legend|#ff6e00|630–720}} {{legend|#ff5800|720–810}} {{legend|#ff4200|810–900}} {{legend|#ff2c00|900–990}} {{legend|#cb0000|>990}}
]] ต้อกระจกที่มีสาเหตุมาจากอายุที่เพิ่มขึ้นนั้นมีส่วนของการตาบอดร้อยละ 51 ของการตาบอดทั่วโลก นับเป็น 20 ล้านคนโดยไปประมาณ ต้อกระจกเป็นสาเหตุที่ทำให้เกิดความทุพพลภาพระดับปานกลาง ถึงรุนแรงในประชากรจำนวนราว 53.8 ล้านคน (2004), ซึ่งราวกว่า 52.2 ล้านคนนั้นอาศัยอยู่ในประเทศที่มีรายได้ปานกลางถึงต่ำ
ในหลายประเทศ การบริการศัลยกรรมนั้นมีไม่เพียงพอ และทำให้ไม่ได้รับการรักษาจะทำให้เกิดเป็นอาการตาบอด ในขณะในประเทศที่มีบริการศัลยกรรมเพียงพอ การให้ความสำคัญต่อต้อกระจกนั้นยังอาจต่ำ ซึ่งเป็ฯผลให้เกิดการรอคอยที่นาน เกิดอุปสรรคในการได้รับผ่าตัดศัลยกรรม เช่นค่าใช้จ่ายที่สูง การขาดข้อมูล และปัญหาด้านการขนส่งคมนาคมเป็นต้น
ส่วนในสหรัฐอเมริกามีรายงานการเปลี่ยนเลนส์ตาเนื่องจากสาเหตุเกี่ยวข้องทางด้านอายุว่าในร้อยละ 42 นั้นอยู่ในระหว่างอายุ 52 ถึง 64 60% between the ages 65 and 74, และกว่าร้อยละ 91 นั้นอยู่ในระหว่างอายุ 75 และ 85 ต้อกระจกส่งผลกระทบประชากรชาวอเมริกันที่มีอายุ 40 และมากกว่าราว 22 ล้านคน และมากกว่าครึ่งหนึ่งของประชากรอเมริกันที่มีอายุ 80 ขึ้นไปนั้นเป็นป่วยเป็นโรคต้อกระจก ค่ารักษาพยาบาลโดยตรงสำหรับการรักษาต้อกระจกในสหรัฐนั้นสูงถึง 6.8 พันล้านดอลลาร์สหรัฐต่อปี
ในพื้นที่บริเวณเมดิเตอร์เรเนียนตะวันออก ต้อกระจกนั้นเป็นสาเหตุของการตาบอดกว่าร้อยละ 51 ของการตาบอดทั้งหมดในพื้นที่ดังกล่าว การเข้าถึงการรักษาและการดูแลจักษุเวชในหลายประเทศในพื้นที่นั้นมีอยู่อย่างจำกัด
ต้อกระจกที่มีความเกี่ยวข้องกับวัยเด็กนั้นมีส่วนของการตาบอดในเด็กร้อยละ 5 ถึง 20 ทั่วทั้งโลก
เจ้าหญิงเอเลนาแห่งโรมาเนีย
เจ้าหญิงเอเลนาแห่งโรมาเนีย (Principesa Elena a României fostă Principesă de Hohenzollern-Sigmaringen; ประสูติ 15 พฤศจิกายน พ.ศ. 2493)อายุ18 เป็นพระราชธิดาพระองค์ที่สองในสมเด็จพระราชาธิบดีมีไฮที่ 1 แห่งโรมาเนีย อดีตพระมหากษัตริย์แห่งโรมาเนีย
พระองค์ประสูติที่เมืองโลซาน ประเทศสวิตเซอร์แลนด์ และในวันที่ 20 กรกฎาคม พ.ศ. 2526 พระองค์อภิเษกสมรสกับโรบิน เมดฟอร์ธ-มิลส์ พิธีได้จัดขึ้นที่เมืองเดอแรม ทั้งคู่มีบุตร 2 พระองค์ ได้แก่
ทั้งคู่ทรงหย่ากันในวันที่ 28 พฤศจิกายน พ.ศ. 2534
เจ้าหญิงเอเลนาอภิเษกสมรสใหม่กับอเล็กซานเดอร์ ฟิลิป นิกสัน แม็คอาเธอร์ ในวันที่ 14 สิงหาคม พ.ศ. 2541 เจ้าหญิงเอเลนาทรงอยู่ในลำดับการสืบราชบัลลังก์อังกฤษ ทางสายสมเด็จพระราชินีนาถวิกตอเรียแห่งสหราชอาณาจักร และภายหลังการสวรรคตลงของพระบิดา พระเชษฐภคินีนาถของพระองค์คือมาร์กาเรตาแห่งโรมาเนียได้ขึ้นเป็นพระประมุขราชวงศ์โรมาเนีย โดยไม่มีพระราชบุตรแม้จะทรงอภิเษกสมรสกับเจ้าชายราดูแห่งโรมาเนีย การสืบตำแหน่งประมุขราชวงศ์จึงตกเป็นของพระองค์
พระภูมิ
พระภูมิ หรือ พระภูมิเจ้าที่ (ภุมฺมเทว) เป็นเทพารักษ์ประจำพื้นที่และสถานที่ต่าง ๆ ซึ่งไม่รวมรุกขเทวดาอื่น ๆ หากสิงสถิตอยู่หรือเป็นเจ้าของหรือเป็นใหญ่ในที่ใด ก็จะเรียกเป็น เจ้าที่, เจ้าท่า, เจ้าป่า หรือเจ้าเขา เป็นต้น หน้าที่ของพระภูมิ คือเพื่อปกปักรักษา ปกป้องดูแล บ้านเรือน เคหสถาน อาคาร สถานที่ต่าง ๆ รวมทั้งเรือกสวนไร่นา ตามความเชื่อของคนไทยในทุกภาคของประเทศมาตั้งแต่สมัยโบราณและยึดถือปฏิบัติบูชาสืบต่อกันมาช้านานจวบจนปัจจุบัน โดยมีศาลพระภูมิ ถือเป็นสถานที่ศักดิ์สิทธิ์ที่อุทิศให้แก่สิ่งศักดิ์สิทธิ์ที่มีความสำคัญและสักการะ หรือบุคคลสำคัญทางศาสนา
ความเชื่อของพระภูมิมาจากศาสนาผี อันเป็นประเพณีธรรมเนียมพื้นเมืองแบบวิญญาณนิยมในเอเชียตะวันออกเฉียงใต้ก่อนการเข้ามาของศาสนาพุทธและศาสนาฮินดู เมื่อพระพุทธศาสนาและศาสนาฮินดูเข้ามาได้มีการผสมผสานในความเชื่อดั้งเดิม
เชื่อว่าพระภูมิมีอยู่ 9 องค์ ซึ่งแต่ละองค์มีบทบาทและหน้าที่รักษาสถานที่ต่างกันไป โดยประมุขของพระภูมิเจ้าที่นั้นคือเจ้ากรุงพาลี ซึ่งเป็นเทวดาในศาสนาฮินดู
รายนามพระภูมิทั้ง 9
ลักษณะของพระภูมิในประติมานวิทยาตั้งแต่โบราณจนถึงปัจจุบัน จะทรงฉลองพระองค์อย่างพระมหากษัตริย์ไทย ทรงสวมชฎา สวมพระภูษาห้อยชายมีสายธุรำ และสายสังวาลย์ ทรงสวมกำไล,ปั้นเหน่งและพาหุรัด สวมฉลองฉลองพระบาทเชิงงอนอันแสดงถึงความมั่งคั่งร่ำรวยและความสูงศักดิ์.
ประเทศมอลตาในโอลิมปิกเยาวชนฤดูร้อน 2010
ประเทศมอลตา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอลตาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศมอลตาไม่ได้รับเหรียญรางวัล
กรีฑา
ผลการแข่งขันดังนี้ :